Darela saldūdens krabis

Darela saldūdens krabis (Ceylonthelphusa durrelli) ir kritiski apdraudēta Šrilankas saldūdens krabju suga,WoRMS: Ceylonthelphusa durrelli Bahir & Ng, 2005 kas sastopama tikai ļoti nelielā platībā Šrilankā.IUCN: Ceylonthelphusa durrelli Suga atklāta 2005. gadā un nosaukta dabaspētnieka un rakstnieka Džeralda Darela vārdā.

 Dzīvesvieta 
Darela saldūdens krabis sastopams ļoti nelielā teritorijā (1km²) Šrilankas centrālajā daļā — 07°22'N, 080°50'E. Dzīvo ēnainā un mitrā kalnu miglas meža ļoti seklajās (ap 15 cm), lēni tekošajās upītēs. Krabis sastopams arī ārpus upītēm, to krastos, blakus ūdenskritumiem, zem klintīm, mitrā augsnē vai kritušo lapu kārtā uz mitras zemes. 

 Aizsardzība 
Darela saldūdens krabis ir ļoti jutīgs pret dabas piesārņojumu. Tā izdzīvošanu apdraud pesticīdi, ūdenstilpēs dzīvojošās invazīvās sugas, lokālas klimata izmaiņas, skābie lieti un pirmatnējo mežu izciršana, kuri nodrošina dabisko ūdensteču kvalitāti.

 Atsauces 

 Ārējās saites 
Ceylonthelphusa durrelli
Biodiversity: Ceylonthelphusa durrelli

Kategorija:Šrilankas saldūdens krabji
Kategorija:Dienvidāzijas fauna
Kategorija:Šrilankas fauna